NGC 2808

NGC 2808 – kamuolinis spiečius, esantis Laivo Kilio žvaigždyne. Nuo Saulės šis spiečius nutolęs 31 300 šviesmečių, o nuo galaktikos centro – 36 200 šviesmečių.NGC 2808. SEDS. Nuoroda tikrinta 2021-05-16. Objekto regimasis ryškis – 6,2, o regimasis skersmuo – 13,8 arkminutės.Michael E. Bakich. Globular cluster NGC 2808, elliptical galaxy NGC 2986, and the Sextans Dwarf. Astronomy.com, 2016-03-24. Nuoroda tikrinta 2021-05-16.

Šį spiečių 1826 m. gegužės 7 d. aptiko James Dunlop; savo kataloge atrastąjį objektą jis pažymėjo kaip Dunlop 265.

Tikriausiai šis spiečius anksčiau priklausė Didžiojo Šuns nykštukinei galaktikai (atrasta 2003 m.). Tai vienas masyviausių Paukščių Tako kamuolinių spiečių (iš viso jų yra apytikriai 150), jame esama daugiau nei milijono žvaigždžių. Spiečiaus amžius siekia 12,5 mlrd. metų. Visos jo žvaigždės susiformavo per pirmuosius 200 mln. šio spiečiaus egzistavimo metų. Hablo kosminiu teleskopu atlikti stebėjimai parodė, jog NGC 2808 spiečiuje esama trijų skirtingų kartų žvaigždžių.Cluster with Multiple Stellar Populations. Hubblesite.org. Nuoroda tikrinta 2021-05-16.

Pro 4 colių teleskopą, padidinus vaizdą daugiau nei 150 kartų, galima įžvelgti šio spiečiaus branduolį, kurį supa halas (jo šviesumas įvairuoja). Paskiros šio spiečiaus žvaigždės mažesniu nei 14 colių teleskopu sunkiai įžiūrimos.

 Išnašos 

Kategorija:Spiečiai